**INNKALLING**

|  |  |  |
| --- | --- | --- |
| **Råd:** |  | Hobøl og Tomter menighetsråd |
| **Møtedato:** |  | 24.03.2022 |
| **Møtetid:** |  | 18.00-20.00 |
| **Møtested:** |  | Tomter menighetssenter |

**Innkalles:**

**Sogneprest Svein F Elgvin, Svanhild Garsjø, Asbjørn Moen, Helge S Mathisen, Ane F. Risan, Pernille B Lemming, Synnøve A Kowalczyk, Jan S Mathisen, Berit K Dingstad, Yngve Haga, Terje Stenholt og Christer Berntzen**

**Forfall: Terje Stenholt**

**Åpning v/ Berit**

**Servering v/ Ane**

**VEDTAKSSAKER:**

Sak 17/22

**Godkjenning av møtebok fra forrige møte og godkjenning av innkalling til dagens møte.**

Forslag til vedtak: Innkalling og møtebok godkjennes.

Sak 18/22

**Årsrapport og årsmøte. Se vedlagte årsrapport.**

Planlegge gjennomføring av årsmøte søndag 27.mars i kirkestallen etter gudstjenesten i Hobøl kirke. Hvordan PR for møtet og distribusjon av rapporten.

Forslag til vedtak: Årsrapport er gjennomgått og legges fram på menighetsmøtet.

Sak 19/22

**MR-møtet 09.06. flyttes** da det er samling for MR med den nye biskopen den kvelden.

Forslag på ny dato: Onsdag 1.juni kl.18.00.

Sak 20/22 **Drøfte en prosess for å fjerne gammel orgelspillepult i Tomter Kirke.** Forslag til vedtak: Vedtak foretas i møtet etter drøfting.

**ORIENTERINGSSAKER**

Sak 21/22

**Orientering og innspill v/Svein**

Sak 22/22

**Nytt fra IØKF v/ Jan**

Sak 23/22

**Organist Christer** er med på møtet og vi tar opp saker vedrørende musikk/ sang på gudstjenestene og andre arrangement. Årshjul for konserter/arrangement.

Sak 24/22

**Evalueringsprosessen** inviterer alle medlemmer i menighetsrådene 31.mars

kl 16.30-18.00 på Grøtvedt menighetssenter.

Hvem kan delta og hvilke innspill ønsker vi å komme med fra vårt MR?

Her er spørsmålene som vi har fått til forberedelse:

Hvordan er de viktigste målene for prosessen realisert, eventuelt hvilke har lykkes mer eller bedre enn andre?

Opplever dere at dere er like tydelige og tilstede i lokalsamfunnet (menighetene) som dere ønsker?

Hvordan opplever dere utviklingen med hensyn til administrativ støtte og oppfølging av de vedtak dere gjør som råd?

Opplever dere at de ulike team fungerer, og opprettholdes det noe kontakt mellom lokale menighetsråd og lokale team?

Hvordan opplever dere samspillet med prestetjenesten har utviklet seg i, og blitt preget av, sammenslåingen?

Opplever dere at sammenslåingen, og den prosessen dere har vært gjennom, virker inn positivt eller negativt på rekruttering og kirken i Indre Østfolds omdømme som arbeidsplass og arbeidsgiver?

Sak 25/22

**Hva med et samarbeid med historielaget om omvisning i Tomter kirke?** Svanhild refererer fra dialog med Asbjørn Hjorthaug om dette.

Sak 26/22 **Nytt fra utvalgene:**

1. **Diakoni- og misjonsutvalget.** Frivillighetsfesten, noe nytt?
2. **Gudstjenesteutvalget.** Forslag til gudstjeneste på Skjelfoss 02.10.22.

Ønske om at gudstjenesten på Vestre Bråte 12.06. er på tunet i stede for oppe i skogen ved Mikkelskjerka.

Eget møte sammen med MR for å øke interessen for gudstjenestene?

1. **Trosopplæringsutvalget**
2. **Menighetsbladet KIME.**
3. **Musikk/kor.**

Sak 26/22

**EVENTUELT**

28.04. Asbjørn åpning. Jan servering.